Vyhodnotenie pripomienkového konania

Okrem zákonom č. 131/2002 Z. z. o vysokých školách a o zmene a doplnení niektorých zákonov upravenej povinnosti predložiť návrh na vymenovanie členov Akreditačnej komisie (ďalej len „návrh“) orgánom reprezentácie vysokých škôl na vyjadrenie, bol návrh zaslaný na vonkajšie pripomienkové konanie povinne pripomienkujúcim subjektom a Slovenskej akadémii vied, aj keď príslušné smernice vlády nevyžadujú, aby sa personálne návrhy predkladali na vonkajšie pripomienkové konanie. Predloženie návrhu vláde SR je v plnej kompetencii ministra školstva podľa zákona po splnení zákonných podmienok, čo sa uskutočnilo. Takýto postup zaslania na pripomienkové konanie sa však vykonal najmä z dôvodu potreby informovať ministerstvá o návrhu, ktorý bude predmetom hlasovania príslušných členov vlády SR. Vyjadrenia a pripomienky sa zohľadnili v súlade s možnosťami výberu a rešpektovania zloženia komisie podľa ustanovení zákona. Reálne nebolo možné vyhovieť všetkým vyjadreniam a pripomienkam, pretože napr. reálne existujúcich asi 700 odborov nemôže mať v komisii zastúpenie. Primeranú odbornú úlohu zohrajú aj pracovné skupiny komisie. Pri porovnaní tohto predkladaného návrhu s návrhom zaslaným na vonkajšie pripomienkové konanie došlo k zmenám navrhovaných odborníkov predovšetkým v prospech navrhovaných členov komisie za nevysokoškolské ustanovizne.

Celkove zo 17 pripomienkujúcich subjektov bolo 8 bez pripomienok a 9 s pripomienkami.

Pripomienkujúci subjekt | Pripomienka | Stanovisko
MV SR | Zaradiť do návrhu navrhovaného doc. PhDr. Jána Buzalku, CSc. z Akadémie Policajného zboru SR v Bratislave za vedný odbor „Policajné vedy“ ako významný odbor podporovaný aj v príslušných orgánoch Európskej únie a doteraz v komisii nemal zástupcu. | Neakceptované. Bude akceptované pri tvorbe pracovných skupín. Pokiaľ ide o policajné a vojenské vedy, prednostne sa akceptovali návrhy z nevysokoškolských ustanovizní. Pokiaľ ide o spoločenské vedy, je pripravený aj alternatívny návrh na člena z nevysokoškolskej ustanovizne za spoločenské vedy.

MP SR

Zaradiť do návrhu prof. Ing. Jozefa Bullu, DrSc. z VÚŽV v Nitre, ktorý je aj teraz členom komisie. Zrušiť nomináciu prof. Ing. Jána Supuku, DrSc. zo Slovenskej poľnohospodárskej univerzity v Nitre.
Zásadná pripomienka.

Akceptované zaradenie prof. Bullu, neakceptované zrušenie nominácie prof. Supuku.

MK SR | Vyslovuje súhlas, ale by uvítal rozšírenie počtu návrhov za spoločenské vedy a využitie návrhov, ktoré MK SR predložilo. | Bude akceptované pri tvorbe pracovných skupín. Je pripravený aj alternatívny návrh na člena za spoločenské vedy.
MVaRR SR | Nemá zásadné pripomienky, ale navrhuje odvetvové zastúpenie aj za stavebníctvo. | Akceptované v súvislosti s doplnením návrhu v príbuznom odbore za SAV (Ústav stavebníctva).

MŽP SR

Trvá na zaradení prof. Midriaka, ktorého navrhlo, lebo je oblasť environmentu v návrhu slabo zastúpená. Žiada zaslanie závažného dôvodu jeho nezaradenia.
Závažná pripomienka.

Návrh obsahuje dvoch členov, ktorí sa zaoberajú environmentom aj ekológiou. Prednostne sa akceptovali návrhy na členov z nevysokoškolských ustanovizní. Nie je možné ani reálne vyhovieť všetkým, preto neakceptované. Bude akceptované pri tvorbe pracovných skupín. Neakceptované.

MPSV SR | Návrh obsahuje málo návrhov z oblasti spoločenských vied. Tento nedostatok bude potrebné vynahradiť pri zriaďovaní pracovných skupín. | Akceptované bude pri zriaďovaní pracovných skupín.

Slovenská akadémia vied

Jeden návrh na člena komisie za SAV je nepostačujúci. V terajšej komisii sú dvaja a bol prísľub troch vzhľadom na 59 pracovísk akreditovaných na doktorandské štúdium.
Zásadná pripomienka.

Akceptované zvýšenie na dvoch členov a pripravený je alternatívny návrh na tretieho člena.

Odbor podpredsedu vlády SR pre legislatívu (p. Vetrák, riaditeľ)

Vzhľadom na charakter práce komisie za predsedu navrhnúť právnika a za ďalších členov aspoň 3 ďalších právnikov.
Zásadná pripomienka.

Neakceptované. Charakter práce komisie je založený na princípe posudzovania žiadostí a podkladov na základe kritérií odborníkmi s autoritou z rôznych odborov vzdelávania, vedy, čo sa uplatňuje už od zriadenia prvej komisie v r. 1990. Zastúpenie skupín odborov sa zabezpečí aj zložením pracovných skupín. Nie je reálne možné vyhovieť všetkým odborom. Ani zákon neupravuje povinnosť zastúpenia konkrétnych odborov. Podľa zákona musia byť splnené pri prvom vymenovaní tri základné kritériá: tretina členov z terajšej komisie, tretina z nevysokoškolských ustanovizní, zahraniční odborníci a tie sú splnené. Tým sa nevylučuje užitočnosť odborníka v odbore právo v komisii.

podpredseda vlády I. Mikloš (23. 5. 2002)

Doplniť do materiálu životopisy navrhovaných.
Zásadná pripomienka.

Akceptované.